text: ভোটের জন্য আইপিএল ম্যাচে রদবদল
  Home খেলা IPL24x7 ভোটের জন্য আইপিএল ম্যাচে রদবদল
  বেঙ্গালুরু: কর্ণাটকের বিধানসভা নির্বাচনের জন্য আইপিএলের সূচিতে পরিবর্তন৷১২ মে কর্ণাটকের ২২৪ টি বিধানসভা কেন্দ্রে নির্বাচন রয়েছে৷নির্বাচনের ফল ঘোষণা হবে ১৫ মে৷ আরসিবি ফ্যাঞ্চাইজি ও কর্ণাটক ক্রিকেট অ্যাশোসিয়েশনের পক্ষ থেকে ঐ সময় আইপিএলের ম্যাচ আয়োজন করতে সমস্যার কথা জানানোয় আইপিএলে সূচিতে পরিবর্তন আনা হয়েছে৷
  নির্বাচনের দিন অর্থাৎ ১২ মে চিন্নাস্বামীতে দিল্লির বিরুদ্ধে হোম ম্যাচ খেলার কথা কোহলির রয়্যাল চ্যালেঞ্জার্স ব্যাঙ্গালোরের৷ নির্বাচনের কারণে সেই ম্যাচই পরিবর্তন করে রিসিডিউল করা হয়েছে৷পরিবর্তিত সূচি অনুয়ায়ী ১২ মে হোম ম্যাচের পরিবর্তে দিল্লির বিরুদ্ধে অ্যাওয়ে ম্যাচে মুখোমুখি হবে আরসিবি৷ অর্থাৎ ম্যাচটি চিন্নাস্বামীর পরিবর্তে হবে ফিরোজ শাহ কোটলায়৷
  উল্টে ২১ এপ্রিলের আরসিবি বনাম দিল্লির যে ম্যাচটি দিল্লিতে হওয়ার কথা ছিল, সেই ম্যাচই পরিবর্তন করে হবে কর্ণাটকের চিন্নাস্বামীতে৷অর্থাৎ ২১ এপ্রিল ফিরোজ শাহ কোটলার পরিবর্তে হোম গ্রাউন্ড চিম্বাস্বামীতে দিল্লি ডেয়ারডেভিলসের বিরুদ্ধে হোম ম্যাচ খেলতে নামবে কোহলির ফ্যাঞ্চাইজি৷
  এর আগে আইপিএলের অন্য ফ্যাঞ্চাইজি পঞ্জাবের ম্যাচ ভেন্যু পরিবর্তন করা হয়েছে৷পরিবর্তিত সূচি অনুযায়ী একটি ম্যাচ হারিয়েছে মোহালির পঞ্জাব ক্রিকেট অ্যাসোসিয়েশন স্টেডিয়াম৷ লাভবান হয়েছে ইন্দোর৷ হোলকারে তিনটির বদলে এবার খেলা হবে চারটি ম্যাচ৷ ১২ থেকে ৩১ মে সংস্কারের জন্য বন্ধ থাকবে চণ্ডীগড় বিমানবন্দর৷ বিমান পরিবহন ব্যবস্থা অচল হয়ে পড়লে আইপিএলের মতো ব্যস্ত ক্রীড়াসূচি বজায় রেখে মাঠে নামা সম্ভব নয় কোনও দলের পক্ষেই৷সেকারণেই এই পরিবর্তন করা হয়৷
  ৪-১৪ মে মোহালিতে চারটি হোম ম্যাচ খেলার কথা ছিল কিংস ইলেভেন পঞ্জাবের৷ প্রথম দু'টি ম্যাচ নিয়ে সমস্যা না থাকলেও ১২ ও ১৪ মে-র ম্যাচগুলি আয়োজন করা সম্ভব ছিল না পিসিএ'র পক্ষে৷পঞ্জাব ক্রিকেট অ্যাসোসিসেশন ও কিংস ইলেভেন ফ্র্যাঞ্চাইজির তরফে বিসিসিআই-এর কাছে আবেদন করা হয় ম্যাচের সূচি বদল করার৷ দাবি যথাযথ হওয়ায় তা মেনে নেয় আইপিএলের গভর্নিং কাউন্সিল৷ অবশ্য ক্রীড়া সূচি বদলের ইঙ্গিত আগেই দিয়েছিলেন বিসিসিআই-এর অ্যাক্টিং প্রেসিডেন্ট সিকে খান্না৷ নতুন সূচি অনুযায়ী এপ্রিলে পঞ্জাবের প্রথম তিনটি হোম ম্যাচ দেওয়া হয় মোহালিতে৷ পরে মে মাসে প্রীতি জিন্টাদের চারটি হোম ম্যাচ খেলা হবে ইন্দোরে৷